stanford-oval/wikipedia huggingface dataset:
เอลฟ์
เอลฟ์ในตำนานสแกนดิเนเวีย

ในนิทานพื้นบ้านของชาวสแกนดิเนเวีย ซึ่งได้ผสมผสานกลืนไปกับตำนานปรัมปราของนอร์สกับตำนานของชาวคริสเตียน เรียกชื่อ "เอลฟ์" ออกไปต่างๆ กัน กล่าวคือ elver ในภาษาเดนมาร์ก alv ในภาษานอร์เวย์ alv หรือ alva ในภาษาสวีเดน (คำแรกใช้เรียกเอลฟ์ชาย คำหลังใช้เรียกเอลฟ์หญิง) แต่คำเรียกของชาวนอร์เวย์มักไม่ใคร่พบเห็นในตำนานพื้นบ้านเท่าใดนัก หากพวกเขาต้องการเอ่ยถึงก็มักใช้คำอื่นคือ huldrefolk หรือ vetter ซึ่งหมายถึงสิ่งมีชีวิตชนิดหนึ่งที่ขุดรูอาศัยอยู่ใต้พิภพ คล้ายคลึงกับพวกคนแคระในตำนานนอร์สมากกว่าพวกเอลฟ์ หากเทียบกับตำนานไอซ์แลนด์จะเปรียบได้กับชาว huldufólk (ชนผู้ซ่อนตัว)
เอลฟ์ในตำนานของเดนมาร์กและสวีเดนจะแตกต่างไปจากพวก vetter ทั้ง ๆ ที่ดินแดนของพวกเขาประชิดแทบเป็นหนึ่งเดียวกัน ส่วนภูตตัวเล็กมีปีกเหมือนแมลงในตำนานของชาวบริเตนจะเรียกว่า "älvor" ในคำสวีเดนยุคใหม่ หรือ "alfer" ในภาษาเดนมาร์ก ชาว "alf" ปรากฏในเทพนิยายเรื่องหนึ่งของ เอช. ซี. แอนเดอร์เซน นักเขียนชาวเดนมาร์ก เรื่อง เอลฟ์แห่งกุหลาบ (The Elf of the Rose)  โดยที่เขามีตัวเล็กมากจนสามารถใช้ดอกกุหลาบเป็นบ้านได้ อีกทั้งยังมีปีกซึ่ง "ยาวจากไหล่จดปลายเท้า" ทว่าแอนเดอร์เซนยังได้เขียนเรื่องเกี่ยวกับเอลฟ์อีกเรื่องหนึ่งคือ The Elfin Hill เอลฟ์ในเรื่องนี้กลับไปคล้ายคลึงกับเอลฟ์ในนิทานพื้นบ้านเก่าแก่ของเดนมาร์ก คือเป็นสตรีผู้สวยงาม อาศัยอยู่ตามเนินเขาและภูผา สามารถเต้นรำกับชายหนุ่มจนกระทั่งเขาสิ้นชีวิต หากมองพวกนางจากด้านหลังจะเห็นเพียงความว่างเปล่า เช่นเดียวกับ ฮุลดรา (huldra)  ในตำนานของนอร์เวย์และสวีเดน
เอลฟ์ในตำนานนอร์สซึ่งปรากฏร่องรอยอยู่ในลำนำพื้นบ้านส่วนใหญ่มักเป็นผู้หญิง อาศัยอยู่ตามป่าเขาหรือหมู่หิน  älvor ของชาวสวีเดน (เอกพจน์เรียก älva) เป็นเหล่าเด็กหญิงผู้งดงามจนน่าตื่นตะลึง อาศัยอยู่ในป่ากับกษัตริย์เอลฟ์ พวกนี้มีอายุยืนยาวมากและมักรื่นเริงไร้แก่นสาร ภาพวาดของพวกเอลฟ์มักเป็นภาพชนสวยงามผมสีอ่อน สวมเสื้อผ้าสีขาว แต่ก็ดุร้ายเกรี้ยวกราดหากถูกบุกรุก (เช่นเดียวกับสิ่งมีชีวิตส่วนใหญ่ในลำนำพื้นบ้านของสแกนดิเนเวีย) ในนิทาน พวกเขามักรับบทเป็นวิญญาณแห่งความเจ็บป่วย เรียกว่า älvablåst (สายลมแห่งเอลฟ์) ซึ่งปกติแล้วจะไม่เป็นอันตราย แต่มักเกิดเหตุขึ้นเสมอหากพวกเขาถูกทำให้ขุ่นเคือง สามารถรักษาได้โดยใช้แรงลมต้าน Skålgropar ที่สร้างจากเครื่องเป่าลม พบในงานสลักโบราณของสแกนดิเนเวีย ในยุคเก่าแก่เรียกกันว่า älvkvarnar หรือ เครื่องสีของเอลฟ์ (elven mills) ซึ่งสื่อถึงความเชื่อของพวกเขา มนุษย์อาจเอาอกเอาใจพวกเอลฟ์ได้โดยการเสนอสิ่งของที่พวกเขาชื่นชอบ (ส่วนมากมักเป็นเนย) โดยวางเอาไว้ในเครื่องสีของเอลฟ์ สิ่งนี้อาจเป็นกำเนิดของวัฒนธรรมที่ฝังรากลึกอยู่ในหมู่นอร์สโบราณ ที่เรียกว่า álfablót
หากมนุษย์เฝ้ามองการเริงระบำของพวกเอลฟ์ เขาจะรู้สึกว่าตนกำลังแลดูการเต้นรำนั้นเพียงไม่กี่ชั่วโมง แต่ความเป็นจริงเวลาได้ล่วงผ่านไปนานหลายปี (ปรากฏการณ์ทางเวลานี้มีปรากฏในวรรณกรรมของโทลคีน เรื่อง ซิลมาริลลิออน เมื่อธิงโกลเฝ้าดูเทพีเมลิอัน นอกจากนี้ยังปรากฏในตำนานของไอริช เกี่ยวกับ sídhe ด้วย) ลำนำบทหนึ่งในช่วงปลายของยุคกลางเล่าเรื่องเกี่ยวกับ Olaf Liljekrans เขาได้รับเชิญจากราชินีเอลฟ์ให้เต้นรำด้วยกัน แต่เขาปฏิเสธเพราะรู้ว่าจะเกิดอะไรขึ้นหากเขาเข้าร่วมการเต้นรำนั้น ขณะนั้นเขากำลังเดินทางกลับบ้านเพื่อไปสู่งานวิวาห์ของตน ราชินีเสนอของขวัญให้แก่เขา แต่เขาก็ปฏิเสธอีก นางจึงขู่จะฆ่าเขาหากเขาไม่ยอมเข้าร่วม เขาขี่ม้าหนีไป แต่ก็ตายหลังจากนั้นด้วยโรคร้ายที่ราชินีส่งตามหลังเขามา เจ้าสาวผู้อ่อนเยาว์ของเขาก็เสียชีวิตตามไปด้วยหัวใจแหลกสลาย
เอลฟ์ในตำนานเยอรมัน

เอลฟ์ ในภาษาแซกซอนโบราณเรียก alf เยอรมันยุคกลางชั้นสูงเรียก alb หรือ alp (พหูพจน์ elbe, elber) ส่วนในภาษาเยอรมันโบราณชั้นสูงเรียก alb (ตามที่ปรากฏในคริสต์ศตวรรษที่ 13)  เอลฟ์ดั้งเดิมในตำนานเยอรมันยุคคนเถื่อนนอกศาสนา เป็นสิ่งมีชีวิตที่ส่องสว่างอาศัยอยู่บนสวรรค์ ทั้งนี้อาจหมายรวมถึงพวกเอลฟ์มืดและคนแคระที่อาศัยอยู่ใต้พิภพด้วย (ดังที่เข้าใจว่าคล้ายคลึงกับพวก álfr ในตำนานนอร์สโบราณ) ในลำนำพื้นบ้านหลังยุคคริสเตียน เริ่มมีการพรรณนาถึงพวกเอลฟ์ว่าเป็นกลุ่มชนซุกซนชอบเล่นแผลงๆ นำความเจ็บป่วยมายังผู้คนและสัตว์เลี้ยง รวมถึงนำเอาฝันร้ายมาใส่ผู้นิทราด้วย คำในภาษาเยอรมันที่หมายถึงฝันร้าย คือ Albtraum มีความหมายตรงตัวว่า "ฝันของเอลฟ์" คำเก่าแก่กว่านั้นคือ Albdruck มีความหมายว่า "แรงกดของเอลฟ์" เนื่องมาจากความเชื่อที่ว่า ฝันร้ายเกิดจากการที่เอลฟ์มานั่งทับอยู่บนทรวงอกของผู้ฝัน ความเชื่อเกี่ยวกับเอลฟ์ในตำนานเยอรมนี้สอดคล้องกันอย่างยิ่งกับความเชื่ออย่างหนึ่งในตำนานสแกนดิเนเวียเกี่ยวกับ มารา คือจิตภูตสตรีผู้ร้ายกาจที่บันดาลให้เกิดฝันร้าย นอกจากนี้ยังคล้ายคลึงกับตำนานว่าด้วย incubi และ succubi ด้วย
กษัตริย์เอลฟ์มีปรากฏอยู่ในตำนานค่อนข้างน้อย ไม่เหมือนเหล่าเอลฟ์สตรีผู้มีอำนาจมากมายดังในตำนานของเดนมาร์กและสวีเดน มหากาพย์ยุคกลางของเยอรมันเรื่องหนึ่งชื่อ นีเบอลุงเงินลีท (Nibelungenlied) มีตัวละครเอกตัวหนึ่งเป็นคนแคระนามว่า อัลเบอริช คำนี้มีความหมายตรงตัวแปลว่า "กษัตริย์เอลฟ์ผู้ทรงอำนาจ" ความสับสนปนเประหว่างเอลฟ์กับคนแคระนี้มีปรากฏสืบต่อมาอยู่ในจารึกเอ็ดดา (Edda) ด้วย ชื่อของตัวละครนี้ในภาษาฝรั่งเศสเรียกว่า Alberon ในเวลาต่อมาได้ปรากฏในวรรณกรรมอังกฤษในชื่อ Oberon ในฐานะกษัตริย์แห่งเอลฟ์และภูตทั้งหลายในบทละครเรื่อง ฝัน ณ คืนกลางฤดูร้อน ของ เชกสเปียร์
ในเทพนิยายของพี่น้องตระกูลกริมม์เรื่องแรก คือ Die Wichtelmänner ตัวเอกซึ่งมีชื่อเดียวกับชื่อเรื่องเป็นหุ่นเปลือยสองตัวซึ่งทำงานช่วยช่างทำรองเท้า เมื่อช่างให้รางวัลแก่พวกเขาเป็นเศษผ้าชิ้นเล็กๆ พวกเขาก็ดีใจมาก แล้ววิ่งหนีหายไปไม่มีใครพบอีกเลย  Wichtelmänner เป็นภูตเล็กๆ ชนิดหนึ่งทำนองเดียวกับคนแคระ kobold และ brownie แต่เมื่อบทประพันธ์ได้แปลเป็นภาษาอังกฤษ กลับมีชื่อเรื่องว่า เอลฟ์กับช่างทำรองเท้า (The Elves and the Shoemaker) แนวคิดนี้ยังได้สะท้อนต่อมาอยู่ในวรรณกรรมของ เจ. เค. โรว์ลิ่ง เรื่อง แฮร์รี่ พอตเตอร์ ในลักษณะของ เอลฟ์ประจำบ้าน
เอลฟ์ในตำนานอังกฤษ

คำว่า เอลฟ์ (elf)  เป็นคำภาษาอังกฤษใหม่ ซึ่งนำมาจากภาษาอังกฤษเก่าว่า ælf (พหูพจน์ ælfe) คำนี้มาสู่บริเตนได้โดยผ่านชาวแองโกล-แซกซอน ยังมีคำที่หมายถึง นางพรายน้ำ (nymph) ในตำนานกรีกและโรมัน ที่แปลมาโดยปราชญ์ชาวแองโกลแซกซอนว่า ælf และเพี้ยนเสียงไปเป็นคำต่างๆ
มีเหตุผลเพียงพอที่จะสันนิษฐานได้ว่า เอลฟ์ของแองโกลแซกซอน น่าจะคล้ายคลึงกับเอลฟ์ในตำนานนอร์สโบราณ กล่าวคือ มีลักษณะเหมือนมนุษย์ รูปร่างสูงใหญ่เหมือนอย่างมนุษย์ มักมีผู้นำเป็นหญิง สามารถให้ความช่วยเหลือหรือทำอันตรายแก่มนุษย์ที่ประสบกับพวกเขาได้ โดยเฉพาะอย่างยิ่ง æsir กับ álfar ที่พบในจารึกเอ็ดดา เป็นหลักฐานที่สะท้อนถึงงานเขียนเรื่อง Wið færstice ในตำนานอังกฤษโบราณ รวมถึงเป็นที่มาของคำว่า os และ ælf ในชื่อภาษาแองโกลแซกซอนด้วย (เช่น Oswald หรือ Ælfric)
ในแง่ของความงดงามของเอลฟ์ในตำนานนอร์ส มีคำในภาษาอังกฤษเก่าบางคำ เช่น ælfsciene ("งามดั่งเอลฟ์") สำหรับใช้ในการบรรยายความงามอันยั่วยวนของสตรีบางคนในพระคริสตธรรมคัมภีร์ เช่นในบทกวีอังกฤษโบราณเรื่อง Judith และ Genesis A เป็นต้น  ในชุมชนหลายแห่งตลอดทั่วอังกฤษมักมีความเชื่อต่อพวกเอลฟ์ว่าเป็นพวกที่สวยงามและชอบช่วยเหลือคน แต่ในส่วนของแองโกลแซกซอนแล้ว พวกเอลฟ์เป็นเหมือนกับปีศาจ ตัวอย่างดังเช่นที่ปรากฏในบทกวีเรื่อง เบวูล์ฟ บรรทัดที่ 112 ในอีกทางหนึ่ง oaf ซึ่งเป็นคำที่เพี้ยนมาจาก elf เชื่อว่ามีความหมายเดิมสื่อถึงความลุ่มหลงงมงายอันเกิดจากเวทมนตร์มายาของพวกเอลฟ์
เรื่องของเอลฟ์ปรากฏอยู่มากมายในบทลำนำดั้งเดิมของอังกฤษและสก็อตแลนด์ รวมถึงนิทานพื้นบ้านทั้งหลาย โดยมากเกี่ยวกับเรื่องการเดินทางไปยัง เอลป์เฮม (Elphame หรือ Elfland แดนเอลฟ์ คำเดียวกันกับ อัล์ฟเฮม (Álfheim) ในตำนานนอร์ส) ดินแดนลี้ลับที่น่าหวาดหวั่น บางครั้งภาพวาดของเอลฟ์จะเป็นโครงร่างแสงสว่าง เช่นราชินีแห่งเอลป์เฮมในบทลำนำ Thomas the Rhymer กระนั้นก็มีตัวอย่างมากมายที่เอลฟ์เป็นตัวละครอันแสนชั่วร้าย มักเป็นขโมยหรือฆาตกร เช่นใน Tale of Childe Rowland หรือลำนำ Lady Isabel and the Elf-Knight ซึ่งอัศวินเอลฟ์ลักพาตัวอิซาเบลไปเพื่อสังหารเสีย เอลฟ์ในบทลำนำเหล่านี้มักเป็นเพศชาย มีเอลฟ์หญิงแต่เพียงคนเดียวคือราชินีแห่งแดนเอลฟ์ที่ปรากฏในลำนำ Thomas the Rhymer เท่านั้น แต่ในบรรดาตำนานทั้งหมดนี้ไม่มีเรื่องไหนเลยที่เอลฟ์เป็นภูตพรายร่างเล็กจิ๋ว
นิทานพื้นบ้านของอังกฤษในช่วงต้นยุคใหม่นี้เองที่เริ่มวาดภาพเอลฟ์เป็นผองชนตัวเล็กๆ ผู้ว่องไวและซุกซน แม้จะไม่ใช่ปีศาจแต่ก็มักสร้างความรำคาญแก่มนุษย์หรือขัดขวางกิจธุระให้เสียหาย บางครั้งเล่ากันว่าพวกเอลฟ์สามารถหายตัวได้ ตำนานในลักษณะนี้ เอลฟ์มีความคล้ายคลึงกับพวกภูตมากขึ้น
ในเวลาต่อมา คำว่า เอลฟ์ และ ภูต เริ่มนำมาใช้แทนความหมายของจิตวิญญาณแห่งธรรมชาติในหลายๆ รูปแบบ ดังเช่น พัค ฮอบกอบลิน โรบิน กู้ดเฟลโลว์ และอื่นๆ คำเหล่านี้และคำใกล้เคียงในหมู่ภาษายูโรเปียนอื่นๆ ก็ไม่ได้สื่อความหมายถึงชนเผ่าในตำนานพื้นบ้าน
เอลฟ์ยุคใหม่ > เอลฟ์ในตำนานคริสต์มาส

พวกเอลฟ์ คือ คนชนิดหนึ่งที่มีใบหูแหลมและยาวมาก และมีตัวเตี้ย พวกเอลฟ์ จะทำของขวัญให้ซานต้าเพื่อไปแจกเด็กๆในวันคริสต์มาส พวกเอลฟ์ต้องทำงานหนักในนคริสต์มาส เพื่อแจกของขวัญให้แก่เด็ก
ดูเพิ่ม

ชื่อที่มีคำว่าเอลฟ์ในราชวงค์พระเจ้าแผ่นดิน
เอลฟ์ (มิดเดิลเอิร์ธ)
เอลสวิธ
พระเจ้าเอลฟ์เวียร์ดแห่งเวสเซกซ์
พระเจ้าเอ็ดวี
หมายเหตุ คำที่ขึ้นว่าอัล,เอ็ด,แอมีความหมายทำนองว่า เหนือฟ้า หรือ เจ้าฟ้า
ถ้าเป็นพระเจ้าเอ็ดวี เขียนเป็นไทยได้ว่า พระเจ้าฟ้าวีแห่งอังกฤษ ต่างจากเจ้าฟ้าชายหรือเจ้าฟ้าหญิง ที่มีพระยศฐาเป็นลูก
พระเจ้าเอลฟ์เวียร์ดแห่งเวสเซกซ์ เขียนเป็นไทยได้ว่า พระเจ้าป่าเวียร์ดแห่งเวสเซกซ์
ป่าเป็นสิ่งที่ลี้ลับและทรงพระอำนาจยิ่ง กว้างใหญ่ครองคลุมทุกพื้นที่บนแผ่นดิน
เทพเฟรย์ เจ้าแห่งเอลฟ์สว่าง (light-elves)
Älvalek "เอลฟ์เริงระบำ" ภาพวาดของออกัสต์ มัลสตรอม ในปี ค.ศ. 1866
Poor little birdie teased ภาพวาดโดย ริชาร์ด ดอยล์ นักวาดภาพยุควิคตอเรีย แสดงให้เห็นมุมมองความเชื่อเกี่ยวกับเอลฟ์ในลำนำพื้นบ้านของอังกฤษ เป็นสิ่งมีชีวิตในป่าคล้ายมนุษย์ร่างเล็กจิ๋ว
เอฟเอพรีเมียร์ลีก ฤดูกาล 1992–93

| --- | --- |
ฤดูกาล: 1992–93
วันที่: 15 สิงหาคม 1992 – 11 พฤษภาคม 1993
ทีมชนะเลิศ:   แมนเชสเตอร์ยูไนเต็ด  ชนะเลิศพรีเมียร์ลีกสมัยแรก  ชนะเลิศลีกสูงสุดอังกฤษสมัยที่ 8 
ตกชั้น:   คริสตัลพาเลซ  มิดเดิลส์เบรอ  นอตทิงแฮมฟอเรสต์ 
แชมเปียนส์ลีก: แมนเชสเตอร์ยูไนเต็ด
คัพวินเนอร์สคัพ: อาร์เซนอล
ยูฟ่าคัพ:   แอสตันวิลลา  นอริชซิตี 
จำนวนประตู: 1,222
จำนวนประตูเฉลี่ย: 2.65
ผู้ทำประตูสูงสุด: เท็ดดี เชอริงแฮม (22)
ทีมเหย้า ชนะสูงสุด:   แบล็กเบิร์นโรเวอส์ 7–1 นอริชซิตี (3 ตุลาคม 1992)  เชฟฟีลด์ยูไนเต็ด 6–0 ทอตนัมฮอตสเปอร์ (2 มีนาคม 1993) 
ทีมเยือน ชนะสูงสุด:   แมนเชสเตอร์ยูไนเต็ด 0–3 เอฟเวอร์ตัน (19 สิงหาคม 1992)  เชฟฟีลด์เวนส์เดย์ 0–3 แมนเชสเตอร์ซิตี (5 กันยายน 1992)  ลีดส์ยูไนเต็ด 1–4 นอตทิงแฮมฟอเรสต์ (5 ธันวาคม 1992)  แบล็กเบิร์นโรเวอส์ 2–5 คอเวนทรีซิตี (26 มกราคม 1993)  นอตทิงแฮมฟอเรสต์ 0–3 นอริชซิตี (17 มีนาคม 1993)  ควีนส์พาร์กเรนเจอส์ 0–3 แบล็กเบิร์นโรเวอส์ (24 มีนาคม 1993)  แมนเชสเตอร์ซิตี 2–5 เอฟเวอร์ตัน (8 พฤษภาคม 1993) 
จำนวนประตูสูงสุด:   โอลดัมแอทเลติก 5–3 นอตทิงแฮมฟอเรสต์ (22 สิงหาคม 1992)  แบล็กเบิร์นโรเวอส์ 7–1 นอริชซิตี (3 ตุลาคม 1992)  โอลดัมแอทเลติก 6–2 วิมเบิลดัน (3 เมษายน 1993)  เอฟเวอร์ตัน 3–5 ควีนส์พาร์กเรนเจอส์ (12 เมษายน 1993)  ลิเวอร์พูล 6–2 ทอตนัมฮอตสเปอร์ (8 พฤษภาคม 1993) 
ชนะติดต่อกัน มากที่สุด: 7 นัด แมนเชสเตอร์ยูไนเต็ด เชฟฟีลด์เวนส์เดย์
ไม่แพ้ติดต่อกัน มากที่สุด: 11 นัด แมนเชสเตอร์ยูไนเต็ด
ไม่ชนะติดต่อกัน มากที่สุด: 13 นัด อิปสวิชทาวน์
แพ้ติดต่อกัน มากที่สุด: 6 นัด นอตทิงแฮมฟอเรสต์
จำนวนผู้ชมสูงสุด: 44,619 ลิเวอร์พูล v เอฟเวอร์ตัน (20 มีนาคม 1993) 
จำนวนผู้ชมต่ำสุด: 3,039 วิมเบิลดัน v เอฟเวอร์ตัน (26 มกราคม 1993)
← ดิวิชัน 1 1991–92 1993–94 → 
เอฟเอพรีเมียร์ลีก ฤดูกาล 1992–93 (อังกฤษ: 1992–93 FA Premier League) เป็นการแข่งขันฤดูกาลแรกของพรีเมียร์ลีก ลีกสูงสุดของฟุตบอลอังกฤษ เริ่มแข่งขันเมื่อวันที่ 15 สิงหาคม ค.ศ. 1992 และสิ้นสุดเมื่อวันที่ 11 พฤษภาคม ค.ศ. 1993 ก่อตั้งโดย 22 สโมสรฟุตบอลที่แยกตัวออกมาจากฟุตบอลลีก เมื่อจบฤดูกาล 1991–92 ลีกใหม่ได้รับเงินสนับสนุนจาก สกาย จำนวน 305 ล้านปอนด์ จากข้อตกลงในการถ่ายทอดสดนัดแข่งขันพรีเมียร์ลีกทางโทรทัศน์
ในฤดูกาลนี้ได้มีการเปลี่ยนแปลงโดยให้เพิ่มปลอกแขนกัปตันทีมเข้ามาที่แขนเสื้อของผู้ที่เป็นกัปตันทีม เพื่อให้ระบุตัวได้ง่ายขึ้น เนื่องจากในสมัยเป็นดิวิชัน 1 ยังไม่ได้มีการกำหนดให้มีปลอกแขนกัปตันทีม จะมีการสวมเฉพาะตอนลงแข่งในบอลสโมสรยุโรปตามกฎของยูฟ่า ซึ่งปลอกแขนกัปตันทีมจะมาชัดเจนในฤดูกาลถัดมา
มีการกำหนดอาร์มสัญลักษณ์ของ พรีเมียร์ลีก สำหรับทีมที่เป็นแชมป์เก่าให้เป็นสีทองแตกต่างจากอาร์มของทีมอื่น ๆ แต่ยังคงหมายเลขเสื้อตามตำแหน่งทำให้ไม่มีการปักชื่อของนักฟุตบอลลงไปบนเสื้อ ซึ่งกฎนี้จะถูกยกเลิกในฤดูกาลถัดมา
ทีม

ทีมที่เข้าแข่งขันในลีกมีทั้งหมด 22 ทีม โดยแบ่งเป็น 19 ทีมแรกมาจาก เฟิสต์ดิวิชัน และอีก 3 ทีม เลื่อนชั้นมาจาก เซคันด์ดิวิชัน ทีมที่เลื่อนชั้นขึ้นมา ได้แก่ อิปสวิชทาวน์, มิดเดิลส์เบรอและแบล็กเบิร์นโรเวอส์ กลับมาแข่งขันในลีกสูงสุดอีกครั้ง หลังตกชั้นไปหกปี, สามปีและยี่สิบหกปี ตามลำดับ โดยทั้งสามทีมแทนที่ ลูตันทาวน์, นอตส์เคาน์ตีและเวสต์แฮมยูไนเต็ด เป็นการสิ้นสุดการแข่งขันในลีกสูงสุดสิบปีติดต่อกันของลูตันทาวน์ ในขณะที่นอตส์เคาน์ตีและเวสต์แฮมยูไนเต็ด ตกชั้นหลังแข่งขันในลีกสูงสุดแค่ฤดูกาลเดียว
ทีม > สนามและที่ตั้ง

ลอนดอน
แอสตันวิลลา
แบล็กเบิร์นโรเวอส์
คอเวนทรีซิตี
เอฟเวอร์ตัน
อิปสวิชทาวน์
ลีดส์ยูไนเต็ด
ลิเวอร์พูล
มิดเดิลส์เบรอ
นอริชซิตี
นอตทิงแฮมฟอเรสต์
เชฟฟีลด์ยูไนเต็ด
เชฟฟีลด์เวนส์เดย์
เซาแทมป์ตัน
อาร์เซนอล
เชลซี
คริสตัลพาเลซ
ควีนส์พาร์กเรนเจอส์
ทอตนัมฮอตสเปอร์
วิมเบิลดัน
แมนเชสเตอร์ซิตี
แมนเชสเตอร์ยูไนเต็ด
โอลดัมแอทเลติก
ที่ตั้งของทีมในเอฟเอพรีเมียร์ลีก ฤดูกาล 1992–93
สโมสรฟุตบอลพรีเมียร์ลีกในเกรเทอร์ลอนดอน
สโมสรฟุตบอลพรีเมียร์ลีกในเกรเทอร์แมนเชสเตอร์
| ทีม | ที่ตั้ง | สนาม | ความจุ |
| --- | --- | --- | --- |
| อาร์เซนอล | ลอนดอน (ไฮบรี) | อาร์เซนอลสเตเดียม | 38,419 |
| แอสตันวิลลา | เบอร์มิงแฮม | วิลลาพาร์ก | 39,399 |
| แบล็กเบิร์นโรเวอส์ | แบล็กเบิร์น | อีวูดพาร์ก | 31,367 |
| เชลซี | ลอนดอน (ฟูลัม) | สแตมฟอร์ดบริดจ์ | 36,000 |
| คอเวนทรีซิตี | คอเวนทรี | ไฮฟิลด์โรด | 23,489 |
| คริสตัลพาเลซ | ลอนดอน (เซลเฮิสต์) | เซลเฮิสต์พาร์ก | 26,309 |
| เอฟเวอร์ตัน | ลิเวอร์พูล (วอลตัน) | กูดิสันพาร์ก | 40,157 |
| อิปสวิชทาวน์ | อิปสวิช | พอร์ตแมนโรด | 30,300 |
| ลีดส์ยูไนเต็ด | ลีดส์ | เอลแลนด์โรด | 40,204 |
| ลิเวอร์พูล | ลิเวอร์พูล (แอนฟีลด์) | แอนฟีลด์ | 42,730 |
| แมนเชสเตอร์ซิตี | แมนเชสเตอร์ | เมนโรด | 35,150 |
| แมนเชสเตอร์ยูไนเต็ด | โอลด์แทรฟฟอร์ด | โอลด์แทรฟฟอร์ด | 55,314 |
| มิดเดิลส์เบรอ | มิดเดิลส์เบรอ | ไอร์ซัมพาร์ก | 26,667 |
| นอริชซิตี | นอริช | แคร์โรว์โรด | 27,010 |
| นอตทิงแฮมฟอเรสต์ | เวสต์บริดจ์ฟอร์ด | ซิตีกราวด์ | 30,539 |
| โอลดัมแอทเลติก | โอลดัม | บาวน์ดารีพาร์ก | 13,512 |
| ควีนส์พาร์กเรนเจอส์ | ลอนดอน (เชเพิร์ดส์บุช) | ลอฟตัสโรด | 18,439 |
| เชฟฟีลด์ยูไนเต็ด | เชฟฟีลด์ (ไฮฟีลด์) | บรามอลล์เลน | 32,702 |
| เชฟฟีลด์เวนส์เดย์ | เชฟฟีลด์ (อาวเลอร์ตัน) | สนามกีฬาฮิลส์โบโร | 39,859 |
| เซาแทมป์ตัน | เซาแทมป์ตัน | เดอะเดลล์ | 15,200 |
| ทอตนัมฮอตสเปอร์ | ลอนดอน (ทอตนัม) | ไวต์ฮาร์ตเลน | 36,230 |
| วิมเบิลดัน | ลอนดอน (วิมเบิลดัน) | เซลเฮิสต์พาร์ก | 26,309 |
↑  เนื่องจากวิมเบิลดันไม่มีสนามเหย้า ทำให้พวกเขาต้องแข่งขันเกมเหย้าในเซลเฮิสต์พาร์ก ซึ่งเป็นสนามเหย้าของคริสตัลพาเลซ
ทีม > บุคลากรและชุดแข่ง

| ทีม | ผู้จัดการทีม | กัปตัน | ผู้ผลิตชุด | ผู้สนับสนุนบนเสื้อ |
| --- | --- | --- | --- | --- |
| อาร์เซนอล |  จอร์จ แกรห์ม |  โทนี แอดัมส์ | อาดิดาส | เจวีซี |
| แอสตันวิลลา |  รอน แอตกินสัน |  เควิน ริชาร์ดสัน  | อัมโบร | มิตาคอปิเออร์ส |
| แบล็กเบิร์นโรเวอส์ |  เคนนี แดลกลีช |  ทิม เชอร์วูด | เอสิกส์ | แมกยวนส์ลาเกอร์ |
| เชลซี |  เดวิด เว็บบ์ (ชั่วคราว) |  แอนดี ทาวน์เซนด์ | อัมโบร | คอมมอดัวร์อินเทอร์เนชันนัล |
| คอเวนทรีซิตี |  บ็อบบี กูลด์ |  ไบรอัน บอร์โรวส์ | ริแบโร | เปอโยต์ |
| คริสตัลพาเลซ |  สตีฟ คอปเปลล์ |  เจฟฟ์ ทอมัส | บักตา (จนถึงเดือนธันวาคม) ริแบโร (ตั้งแต่เดือนธันวาคม) | ทิวลิปคอมพิวเตอร์สเอ็นวี |
| เอฟเวอร์ตัน |  ฮาเวิร์ด เคนเดลล์ |  เดฟ วอตสัน | อัมโบร | เอ็นอีซี |
| อิปสวิชทาวน์ |  จอห์น ไลออล |  จอห์น วอร์ก | อัมโบร | ฟิสันส์ |
| ลีดส์ยูไนเต็ด |  ฮาเวิร์ด วิลกินสัน |  กอร์ดอน สตรอน | แอดมิรัล | แอดมิรัล |
| ลิเวอร์พูล |  แกรม ซูเนสส์ |  มาร์ก ไรต์ | อาดิดาส | คาร์ลสเบิร์ก |
| แมนเชสเตอร์ซิตี |  ปีเตอร์ รีด |  เทอร์รี ฟีแลน | อัมโบร | บราเทอร์อินดัสทรีส์ |
| แมนเชสเตอร์ยูไนเต็ด |  อเล็กซ์ เฟอร์กูสัน |  ไบรอัน ร็อบสัน | อัมโบร | ชาร์ป |
| มิดเดิลส์เบรอ |  เลนนี ลอเรนซ์ |  แอลัน เคอร์แนเกน | แอดมิรัล | อิมพีเรียลเคมิคัลอินดัสทรีส์ |
| นอริชซิตี |  ไมค์ วอร์เกอร์ |  เอียน บัตเตอร์เวิร์ท | ริแบโร | นอริชแอนด์ปีเตอร์โบโร |
| นอตทิงแฮมฟอเรสต์ |  ไบรอัน คลัฟ |  สจวร์ต เพียร์ซ | อัมโบร | ชิปสโตนส์ (เหย้า), ลาบัตต์ส (เยือน) |
| โอลดัมแอทเลติก |  โจ รอยล์ |  ไมค์ มิลลิแกน | อัมโบร | เจดีสปอร์ตส์ |
| ควีนส์พาร์กเรนเจอส์ |  เจอร์รี ฟรานซิส |  แอลัน แมกโดนัลด์ | บรูกส์รันนิง | คลาสสิกเอฟเอ็ม |
| เชฟฟีลด์ยูไนเต็ด |  เดฟ เบสเซตต์ |  ไบรอัน เกล | อัมโบร | เลเวอร์ |
| เชฟฟีลด์เวนส์เดย์ |  เทรเวอร์ ฟรานซิส |  ไนเจล เพียร์สัน | อัมโบร | แซนเดอร์สัน |
| เซาแทมป์ตัน |  เอียน แบรนฟุต |  แมตต์ เลอ ติสซิเอร์ | แอดมิรัล | ดราเปอร์ทูลส์ |
| ทอตนัมฮอตสเปอร์ |  ดัก ลิเวอร์มอร์  เรย์ เคลเมนซ์ |  แกรี แมบบัตต์ | อัมโบร | โฮลสเตน |
| วิมเบิลดัน |  โจ คินเนียร์ |  จอห์น สเกลส์ | แอดมิรัล | ไม่มี |
ทีม > การเปลี่ยนแปลงผู้จัดการทีม

| ทีม | ผู้จัดการที่ออก | สาเหตุที่ออก | วันที่ตำแหน่งว่าง | อันดับในตารางคะแนน | ผู้จัดการคนใหม่ | วันที่ได้รับการแต่งตั้ง |
| --- | --- | --- | --- | --- | --- | --- |
| นอริชซิตี |  เดวิด วิลเลียมส์ | สิ้นสุดการเป็นผู้จัดการทีมชั่วคราว | 1 พฤษภาคม 1992 | ก่อนเริ่มฤดูกาล |  ไมค์ วอร์เกอร์ | 1 มิถุนายน 1992 |
| คอเวนทรีซิตี |  ดอน ฮาว | สิ้นสุดการเป็นผู้จัดการทีมชั่วคราว | 14 พฤษภาคม 1992 | ก่อนเริ่มฤดูกาล |  บ็อบบี กูลด์ | 6 มิถุนายน 1992 |
| ทอตนัมฮอตสเปอร์ |  ปีเตอร์ ชรีฟส์ | ถูกไล่ออก | 19 พฤษภาคม 1992 | ก่อนเริ่มฤดูกาล |  ดัก ลิเวอร์มอร์  เรย์ เคลเมนซ์ | 19 พฤษภาคม 1992 |
| เชลซี |  เอียน พอร์เทอร์ฟิลด์ | ถูกไล่ออก | 15 กุมภาพันธ์ 1993 | 12th |  เดวิด เว็บบ์ | 15 กุมภาพันธ์ 1993 |
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | แมนเชสเตอร์ยูไนเต็ด (C) | 42 | 24 | 12 | 6 | 67 | 31 | +36 | 84 | ผ่านเข้าสู่แชมเปียนส์ลีกรอบแรก |
| 2 | แอสตันวิลลา | 42 | 21 | 11 | 10 | 57 | 40 | +17 | 74 | ผ่านเข้าสู่ยูฟ่าคัพรอบแรก |
| 3 | นอริชซิตี | 42 | 21 | 9 | 12 | 61 | 65 | −4 | 72 | ผ่านเข้าสู่ยูฟ่าคัพรอบแรก |
| 4 | แบล็กเบิร์นโรเวอส์ | 42 | 20 | 11 | 11 | 68 | 46 | +22 | 71 |  |
| 5 | ควีนส์พาร์กเรนเจอส์ | 42 | 17 | 12 | 13 | 63 | 55 | +8 | 63 |  |
| 6 | ลิเวอร์พูล | 42 | 16 | 11 | 15 | 62 | 55 | +7 | 59 |  |
| 7 | เชฟฟีลด์เวนส์เดย์ | 42 | 15 | 14 | 13 | 55 | 51 | +4 | 59 |  |
| 8 | ทอตนัมฮอตสเปอร์ | 42 | 16 | 11 | 15 | 60 | 66 | −6 | 59 |  |
| 9 | แมนเชสเตอร์ซิตี | 42 | 15 | 12 | 15 | 56 | 51 | +5 | 57 |  |
| 10 | อาร์เซนอล | 42 | 15 | 11 | 16 | 40 | 38 | +2 | 56 | ผ่านเข้าสู่คัพวินเนอร์สคัพรอบแรก |
| 11 | เชลซี | 42 | 14 | 14 | 14 | 51 | 54 | −3 | 56 |  |
| 12 | วิมเบิลดัน | 42 | 14 | 12 | 16 | 56 | 55 | +1 | 54 |  |
| 13 | เอฟเวอร์ตัน | 42 | 15 | 8 | 19 | 53 | 55 | −2 | 53 |  |
| 14 | เชฟฟีลด์ยูไนเต็ด | 42 | 14 | 10 | 18 | 54 | 53 | +1 | 52 |  |
| 15 | คอเวนทรีซิตี | 42 | 13 | 13 | 16 | 52 | 57 | −5 | 52 |  |
| 16 | อิปสวิชทาวน์ | 42 | 12 | 16 | 14 | 50 | 55 | −5 | 52 |  |
| 17 | ลีดส์ยูไนเต็ด | 42 | 12 | 15 | 15 | 57 | 62 | −5 | 51 |  |
| 18 | เซาแทมป์ตัน | 42 | 13 | 11 | 18 | 54 | 61 | −7 | 50 |  |
| 19 | โอลดัมแอทเลติก | 42 | 13 | 10 | 19 | 63 | 74 | −11 | 49 |  |
| 20 | คริสตัลพาเลซ (R) | 42 | 11 | 16 | 15 | 48 | 61 | −13 | 49 | ตกชั้นสู่ฟุตบอลลีกเฟิสต์ดิวิชัน |
| 21 | มิดเดิลส์เบรอ (R) | 42 | 11 | 11 | 20 | 54 | 75 | −21 | 44 | ตกชั้นสู่ฟุตบอลลีกเฟิสต์ดิวิชัน |
| 22 | นอตทิงแฮมฟอเรสต์ (R) | 42 | 10 | 10 | 22 | 41 | 62 | −21 | 40 | ตกชั้นสู่ฟุตบอลลีกเฟิสต์ดิวิชัน |
แหล่งข้อมูล: Premier League
กฏการจัดอันดับ: 1) คะแนน; 2) ผลต่างประตู; 3) ประตูรวม
 ชนะเลิศ;  ตกชั้น
Notes:
↑  ตั้งแต่ผู้ชนะเลิศลีกคัพ คือ อาร์เซนอล ซึ่งได้ผ่านเข้ารอบเข้าไปแข่งขันในรายการยูฟ่าคัพวินเนอร์สคัพแล้ว และชนะเลิศ เอฟเอคัพ ด้วย ทำให้สิทธิ์ของยูฟ่าคัพและลีกคัพย้อนกลับมาที่ลีก โดยได้มอบสิทธิ์ให้กับนอริชซิตี อังกฤษเคยได้รับการพิจารณาสำหรับสิทธิ์พิเศษของยูฟ่าคัพ หลังเกิดเรื่องอื้อฉาวในฟุตบอลโปแลนด์ 1993 แต่ว่าได้มอบสิทธิ์นี้ให้กับสกอตแลนด์ และดูเหมือนว่าจะมากเกินไปที่จะให้สองสิทธิ์พิเศษแก่บริเตนใหญ่ ทำให้สิทธิ์อีกอันหนึ่งย้อนกลับไปให้ฮังการี
↑  อาร์เซนอล ผ่านเข้ารอบจากการชนะเลิศในรายการเอฟเอคัพ และไม่ได้ใช้สิทธิ์ไปแข่งขันในรายการยูฟ่าคัพจากการเป็นผู้ชนะเลิศลีกคัพ ทำให้สิทธิ์ดังกล่าวย้อนกลับมาที่ลีก
สถิติตลอดฤดูกาล > การทำประตู > ผู้ทำประตูสูงสุด

ผู้ที่ทำประตูสูงสุดในพรีเมียร์ลีกฤดูกาลแรกคือ เทดดี เชอริงแฮม โดยทำประตูให้กับ นอตทิงแฮมฟอเรสต์ 1 ประตู ก่อนที่เขาจะย้ายไป ทอตนัมฮอตสเปอร์ ในช่วงต้นฤดูกาล โดยทำเพิ่มอีก 21 ประตู รวมทั้งหมด 22 ประตู แอลัน เชียเรอร์ ทำ 16 ประตูเมื่อถึงช่วงคริสต์มาส ก่อนที่เขาจะเจ็บยาวจนถึงจบฤดูกาล
| อันดับ | ชื่อผู้เล่น | สโมสร | ประตู |
| --- | --- | --- | --- |
| 1 |  เทดดี เชอริงแฮม | นอตทิงแฮมฟอเรสต์ ทอตนัมฮอตสเปอร์ | 22 |
| 2 |  เลส เฟอร์ดินานด์ | ควีนส์พาร์กเรนเจอส์ | 20 |
| 3 |  ดีน โฮลด์สเวอร์ธ | วิมเบิลดัน | 19 |
| 4 |  มิกกี ควินน์ | คอเวนทรีซิตี | 17 |
| 5 |  อลัน เชียเรอร์ | แบล็กเบิร์นโรเวอส์ | 16 |
| 5 |  เดวิด ไวต์ | แมนเชสเตอร์ซิตี | 16 |
| 7 |  คริส อาร์มสตรอง | คริสตัลพาเลซ | 15 |
| 7 |  เอริก กองโตนา | ลีดส์ยูไนเต็ด แมนเชสเตอร์ยูไนเต็ด | 15 |
| 7 |  ไบรอัน ดีน | เชฟฟีลด์ยูไนเต็ด | 15 |
| 7 |  มาร์ก ฮิวจ์ส | แมนเชสเตอร์ยูไนเต็ด | 15 |
| 7 |  มัตธิว เลอ ติสซิเอร์ | เซาแทมป์ตัน | 15 |
| 7 |  มาร์ก รอบินส์ | นอริชซิตี | 15 |
| 7 |  เอียน ไรต์ | อาร์เซนอล | 15 |
ดูเพิ่ม

ฟุตบอลลีก
ฟุตบอลลีก ดิวิชัน 1
พรีเมียร์ลีก
บีสกายบี
เอสวอยซ์

| --- | --- |
เอสวอยซ์บนซัมซุง กาแลคซี คอร์
ผู้ออกแบบ: ซัมซุง
นักพัฒนา: ซัมซุง
วันที่เปิดตัว: 27 มิถุนายน 2012; 12 ปีก่อน (2012-06-27)
ระบบปฏิบัติการ: แอนดรอยด์ 4.1 "เจลลีบีน" และ แอนดรอยด์ 4.2 "เจลลีบีน"
แพลตฟอร์ม: ซัมซุง กาแลคซีเอส 3,  ซัมซุง กาแลคซี โน้ต 2,  ซัมซุง กาแลคซี โน้ต 10.1,  ซัมซุง กาแลคซีเอส 3 มินิ,  ซัมซุง กาแลคซีเอส 4,  ซัมซุง กาแลคซี โน้ต 8.0,  ซัมซุง กาแลคซี สเตลลาร์,  ซัมซุง กาแลคซีเอส 2พลัส,  ซัมซุง กาแลคซี แกรนด์,  ซัมซุง กาแลคซี คาเมรา และ  ซัมซุง กาแลคซี เอ็กซ์เพรส
ภาษา: ภาษาอังกฤษ,  ภาษาอาหรับ,  ภาษาฝรั่งเศส,  ภาษาสเปน,  ภาษาเกาหลี,  ภาษาอิตาลี และ  ภาษาเยอรมัน
ประเภท: ซอฟต์แวร์ผู้ช่วยปัญญา
เอสวอยซ์ (อังกฤษ: S Voice) เป็นซอฟต์แวร์ผู้ช่วยปัญญา (Intelligent personal assistant) และ ผู้นำร่องความรู้ (knowledge navigator) โดยถูกติดตั้งอยู่บนซัมซุง กาแลคซีเอส 3, ซัมซุง กาแลคซี โน้ต 2, ซัมซุง กาแลคซี โน้ต 10.1, ซัมซุง กาแลคซีเอส 3 มินิ, ซัมซุง กาแลคซีเอส 4, ซัมซุง กาแลคซี โน้ต 8.0, ซัมซุง กาแลคซี สเตลลาร์, ซัมซุง กาแลคซีเอส 2พลัส, ซัมซุง กาแลคซี แกรนด์, ซัมซุง กาแลคซี คาเมรา และ ซัมซุง กาแลคซี เอ็กซ์เพรส ซึ่งจะช่วยตอบคำถามจากผู้ใช้, ให้คำแนะนำต่างๆ รวมไปถึงการเข้าถึงเว็บไซต์บนอินเทอร์เน็ต โดยซอฟต์แวร์นี้มีฐานข้อมูลบนวลิงโก (Vlingo)
ดูเพิ่ม

ซีรี, ซอฟต์แวร์ผู้ช่วยปัญญาบนอุปกรณ์ไอโอเอส
กูเกิลนาว ซอฟต์แวร์ผู้ช่วยปัญญาบนอุปกรณ์แอนดรอยด์ 4.1 "เจลลีบีน"
เอลวิส (ภาพยนตร์ ค.ศ. 2022)

| เอลวิส |
| --- | --- |

กำกับ: บาซ เลอห์มานน์
บทภาพยนตร์:   บาซ เลอห์มานน์  แซม โบรเมล  เคร็ก เพียร์ซ  เจเรมี โดเนอร์ 
เนื้อเรื่อง:   บาซ เลอห์มานน์  เจเรมี โดเนอร์ 
อำนวยการสร้าง:   บาซ เลอห์มานน์  เกล เบอร์แมน  แคเธอรีน มาร์ติน  แพทริก แม็กคอร์มิก  สกายเลอร์ ไวส์ 
นักแสดงนำ:   ออสติน บัตเลอร์  ทอม แฮงส์ 
กำกับภาพ: แมนดี วอล์กเกอร์
ตัดต่อ:   แมต วิลลา  โจนาธาน เรดมอนด์ 
ดนตรีประกอบ: เอลเลียต วีลเลอร์
บริษัทผู้สร้าง:   บาซมาร์กฟิล์มส์  เดอะแจ็กคัลกรุป  
ผู้จัดจำหน่าย:   วอร์เนอร์บราเธอส์ (ทั่วโลก)  ยูนิเวอร์แซลสตูดิโอส์ (ออสเตรเลีย) 
วันฉาย: 25 พฤษภาคม ค.ศ. 2022 (กาน)  23 มิถุนายน ค.ศ. 2022 (ออสเตรเลีย)  24 มิถุนายน ค.ศ. 2022 (สหรัฐ)
ความยาว: 159 นาที
ประเทศ:   ออสเตรเลีย  สหรัฐ 
ภาษา: อังกฤษ
ทุนสร้าง: 85 ล้านดอลลาร์สหรัฐ
ทำเงิน: 287.3 ล้านดอลลาร์สหรัฐ
เอลวิส (อังกฤษ: Elvis) เป็นภาพยนตร์เพลงอเมริกันแนวชีวประวัติใน ค.ศ. 2022 กำกับโดยบาซ เลอห์มานน์ ซึ่งเขียนบทร่วมกับแซม โบรเมล, เคร็ก เพียร์ซ และเจเรมี โดเนอร์ จากเนื้อเรื่องเดิมของเลอห์มานน์และโดเนอร์ ภาพยนตร์ตามติดชีวิตและอาชีพนักดนตรีและนักแสดงของเอลวิส เพรสลีย์ (ออสติน บัตเลอร์) รวมถึงความสัมพันธ์ที่ซับซ้อนกับผู้พันทอม พาร์กเกอร์ ผู้จัดการของเขา ร่วมด้วยเฮเลน ทอมสัน, ริชาร์ด ร็อกซ์เบิร์ก, โอลิเวีย เดอจองจ์, ลู้ก บราซีย์, นาตาชา บาสเซตต์, เดวิด เว็นนัม, เคลวิน แฮร์ริสัน จูเนียร์, ซาเวียร์ ซามูเอล และโคดี สมิต-แม็กฟี แสดงในบทสมบท ภาพยนตร์เรื่องนี้อุทิศให้กับความทรงจำของแอลัน แลดด์ จูเนียร์ ผู้ก่อตั้งเดอะแลดด์คอมปานีซึ่งเขาเสียชีวิตในเดือนมีนาคม ค.ศ. 2022
เอลวิส ฉายรอบปฐมทัศน์เมื่อวันที่ 25 พฤษภาคม ค.ศ. 2022 ที่เทศกาลภาพยนตร์กาน 2022 และเข้าฉายในออสเตรเลียวันที่ 23 มิถุนายน ค.ศ. 2022 โดยยูนิเวอร์แซลสตูดิโอส์ และในสหรัฐวันที่ 24 มิถุนายน โดยวอร์เนอร์บราเธอส์ ทำเงินมากกว่า 286 ล้านดอลลาร์สหรัฐ ภาพยนตร์ได้รับเสียงวิจารณ์ในเชิงบวก โดยเฉพาะลำดับดนตรีและการแสดงของบัตเลอร์